
„SPECIALIOS PASKIRTIES TRANSPORTO PRIEMONĖS“ (PIRKIMO ID 9477843)

Pirkimo dokumentų paaiškinimas, patikslinimas, atsakymai į suinteresuotų tiekėjų pateiktus klausimus Nr. 1:

	Eil. Nr.
	Suinteresuotų tiekėjų klausimai 
(tekstas neredaguotas)
	Teikiami atsakymai / informacija

	1.
	Dėl Techninės specifikacijos 47 punkto („Generatorius. Ne mažiau kaip 3000 W galios“): Prašome paaiškinti, kuo remiantis nustatytas reikalavimas būtent ne mažesnei kaip 3000 W galios važiuoklės generatoriui. Atkreipiame dėmesį, kad bazinės transporto priemonės (važiuoklės) gamintojai generatoriaus galią parinkinėja atsižvelgdami į pilną transporto priemonės ir jos bazinių sistemų elektros energijos poreikį. Pirkimo objekte numatyta papildoma įranga (hidraulinis užtraukėjas, manipuliatorius, savivarčio kėbulas, priekinis valytuvas, druskos barstytuvas ir kt.) nereikalauja papildomos didesnės galios iš važiuoklės generatoriaus. Skirtingų gamintojų sertifikuoti generatoriai gali būti mažesnės nominalios galios, tačiau visiškai užtikrinti sklandų ir patikimą visos transporto priemonės bei papildomos įrangos funkcionavimą. Siekiant neužkirsti kelio lygiavertės įrangos siūlymui bei laikantis VPĮ įtvirtintų konkurencijos užtikrinimo ir nediskriminavimo principų, prašome tikslinti Techninės specifikacijos 47 punktą, leidžiant siūlyti mažesnės galios generatorių, jeigu jis užtikrina pilną transporto priemonės ir sumontuotos įrangos funkcionavimą (arba sumažinti minimalų galios reikalavimą).
	Techninės specifikacijos 47 punkto reikalavimas generatoriui - ne mažiau kaip 3000 W galios nekeičiamas.
Perkantysis subjektas turi diskrecijos teisę nustatyti techninius reikalavimus ketinamam įsigyti pirkimo objektui pagal jo pagrįstą poreikį.
Paaiškiname, kad ne mažesnės kaip 3000 W generatoriaus galios reikalavimas nustatytas atsižvelgiant į faktinį specialios paskirties transporto priemonės darbo režimą – trumpus darbo ciklus, dažnus sustojimus ir darbo operacijas, atliekamas varikliui dirbant mažomis apsukomis.
Esminė aplinkybė yra ta, kad nominali generatoriaus galia nėra jo faktiškai atiduodama galia visame variklio sūkių diapazone – mažomis variklio apsukomis generatoriaus atiduodama srovė ir galia yra mažesnė. Todėl nustatyta 3000 W minimali nominali galia reikalinga tam, kad tokiomis darbo sąlygomis būtų ne tik maitinami transporto priemonės elektros vartotojai, bet ir išliktų pakankamas galios rezervas akumuliatorių įkrovai atstatyti.
Tiekėjo siūlomas 2000 W generatorius gali užtikrinti transporto priemonės funkcijų veikimą, tačiau vien funkcijų veikimas nepatvirtina, kad numatytu darbo režimu bus užtikrintas pakankamas galios rezervas ir akumuliatorių įkrovimo sparta. Būtent dėl šios priežasties nustatyta ne mažesnė kaip 3000 W generatoriaus galia.

	2.
	Dėl Techninės specifikacijos 55 punkto („Sistemos oro kompresoriai. 2 vnt., ne mažiau kaip 700 cm³“): Prašome paaiškinti, kokiais objektyviais poreikiais grindžiamas reikalavimas būtent ne mažesniam kaip 700 cm³ tūrio oro kompresoriui. Važiuoklės gamintojų integruojami oro kompresoriai yra suprojektuoti taip, kad visiškai patenkintų transporto priemonės pneumatinės sistemos poreikius. Techninėje specifikacijoje nurodyta papildoma įranga nereikalauja didesnio našumo kompresoriaus. Skirtingų gamintojų kompresoriai, nors ir būdami mažesnio darbinio tūrio / našumo, užtikrina reikiamą oro slėgį ir tūrį sistemoje. Nustatytas konkretus parametras be galimybės siūlyti lygiavertį funkcionalumą dirbtinai riboja galimų tiekėjų ratą. Siekiant užtikrinti realią tiekėjų konkurenciją, prašome tikslinti Techninės specifikacijos 55 punktą, atsisakant šio ribojančio reikalavimo arba leidžiant siūlyti mažesnio darbinio tūrio / našumo oro kompresorius, užtikrinančius reikiamą sistemos funkciją.
	Techninės specifikacijos 55 punkto reikalavimas sistemos oro kompresoriams - 2 vnt., ne mažiau kaip 700 cm³ nekeičiamas.
Perkantysis subjektas turi diskrecijos teisę nustatyti techninius reikalavimus ketinamam įsigyti pirkimo objektui pagal jo pagrįstą poreikį.
Paaiškiname, kad reikalavimas dviem ne mažesnio kaip 700 cm³ darbinio tūrio oro kompresoriams nustatytas pagal faktinį specialios paskirties transporto priemonės darbo ciklą ir jam reikalingą pneumatinės sistemos papildymo (atstatymo) spartą.
Esminis kriterijus yra ne vien tai, ar mažesnio darbinio tūrio kompresorius gali pasiekti nustatytą sistemos slėgį. Pasiekiamas slėgis ir oro tiekimo bei sistemos atstatymo našumas yra skirtingi techniniai parametrai. Mažesnio darbinio tūrio kompresorius gali pasiekti tą patį slėgį, tačiau tam reikalingas ilgesnis laikas.
Atliekant konteinerių užtraukimo ir iškrovimo operacijas galinė pneumatinė pakaba pakartotinai išleidžiama ir pripildoma, o suslėgtas oras tuo pačiu metu reikalingas kitoms transporto priemonės pneumatinėms sistemoms bei iki 18 t bendrosios masės priekabos stabdžių sistemai. Kadangi šis ciklas per darbo pamainą kartojamas daug kartų, nustatyta 700 cm³ minimali riba reikalinga pakankamam oro tiekimo ir sistemos atstatymo našumui užtikrinti, kad tarp darbo operacijų nereikėtų laukti, kol bus atkurta reikalinga oro atsarga.
Todėl vien tai, kad mažesnio darbinio tūrio kompresorius gali pasiekti reikiamą slėgį, nereiškia lygiaverčio jo tinkamumo numatytam darbo ciklui. 

